
DE  FRACTA  FIBULA 

THESES 

ANATOMICO-CHIRURGICiE. 


(j  u M id  femper  incumbat  Chirurgo  ut  variis  quibus 
corpus  humanum  laeditur  morbis  auxiliatricem  adhibeat  ma- 
num, tum  id  prxeipue  in  animo  habeat  oportet,  ut,  fin 

minus  prodefle  poffit , faltem  intempeftiva  curatione  non 
noceat.  Artis  enim  falutiferae  fcopo  contrarium  foret  inde 
malum  exfurgere,  unde  paratur  medela.  Quandoque  igitur 
a methodis  ufurpatis  cautus  refugiet  Chirurgus , ubi  eorum 
utilitas  in  dubio  verfabitur , illudque  ex  officio  fuo  effie  ju- 
dicabit nunquam  tentare  remedium  quod  nocere  forfan 
plufquam  prodefle  poflet.  Quod  quidem  variis  in  morbis 
frequentius  obfervatum  , imprimis  fra&ura  fibula,  partibus 
antea  rite  per  Anatomiam  expofjtis , comprobari  pofle  puta- 
mus. 

EX  ANA  TOMI  A. 

* 

Fibula,  os  longum  &:  gracile,  tibice  exterius  & pofterius 
annexum,  in  caput,  corpus  & bafim  dividitur. 

Caput  oblique  depreflum  cavitate  cartilaginea  faciecuU 
inferiori  condyli  externi  tibise  alligatur. 

Bafis  latior , complanata  , oblonga , poftice  finuofitate  ex- 
cavata , externe  tuberofa,  interne  vero  tibiae  fubftantia  qua- 
dam veluti  cellulosa  denfiflimaque  adhaerens , aftragaloque 
facie  cartilaginea  articulata,  malleolus  externus  audit. 

In  corpore  ut  plurimum  incurvato , ita  ut  curvaturae  con- 
vexitas tibiae  refpondeat , tres  anguli , tres  facies  deprehen- 
duntur. 

Facies  externa  , fuperius  concava , inferius  rotundior , 
prout  defcendit , magis  magifque  contorta  verfus  balim  offis 
fere  pofterior  evadit  : facies  poftica  fuperius  rotunda,  infe- 
rius complanatur ; interna  faepe  faepius  parum  excavatur  : 
utraque  fimili  flexu , haec  anterius , illa  interius  vergit.  Haec 
autem  contorfio  a mufculorum  adione  oritur. 

Capfulari  ligamento  tibiae  alligatur  fibulae  caput  fibrarum 
fafciculis  anterius  imprimis  denfioribus  confirmato  , femori 
vero  tuniculo  ligamentofo  qui  hinc  fibulae  extremitati , inde 


tubero fitati  condyli  externi  femoris  inferitur,  diciturque  liga- 
mentum laterale  externum. 

Quatuor  ligamenta , anteriora  duo , duo  pofteriora  cum 
tibia  conftringunt  fibula:  bafim  : ex  his  exteriora  & fuperiora 
duo,  lata,  complanata,  a tibia  ad  fibulam  protenduntur; 
altera  interiora  &:  inferiora  funiculum  semulantur  inter  os 
utrumque  firmiter  tenfum. 

Angulis  Fibula:  tibiseque  fibi  refpondentibus  anneditur 
aliud  ligamentum  , medium  feu  interoffeum  didum  ,•  duplici 
fibrarum  fefe  decurtantium  ordine  contextum  j fuperius 
inferiusque  ad  vafa  traducenda  perforatum,  & ita  periofteo 
coopertum,  ut  os  utrumque  & ligamentum  ipfum  eadem 
lamella  perioltei  continua  involvi  videantur. 

Confirmatur  infuper  fibula:  cum  pede  articulatio  triplici 
ligamento  quod,  vulgari  nomin pedem  anferinum  vocant, 
quodque  ab  extremitate  Fibula:  defcendit , pofteriufque  cal- 
caneo, inferius  anterius  artragalo  alligatur. 

Odo  Fibula:  inferuntur  mufculi , fcilicet  tres  perontei , 
cxtenfor  & flexor  longus  pollicis , extenfor  communis  digi- 
torum, folearis,  &:  biceps : horum  mufculorum  contradione 
dimoveri  poliunt  olfis  rupti  fragmenta,  fed,  obllante  tibia, 
parum  ut  plurimum  a fe  diftant. 

EX  CHIRURGIA . 

Fradura  Fibula:  dicitur  ejus  olfis  divilio  a vi  extersa  & con- 
tundente. 

ElTentia , dividitur  in  fimplicem  , compofitam  Sc  compli- 
catam ; fitu  j in  eam  qua:  fit  ofle  medio , & eam  qua:  ad 
junduras  vergit ; figura  , in  tranfverfam  , obliquam  , & 
eam  in  qua  os  in  plurima  frullula  dilfiliit. 

Caufie  funt,  ut  ceterarum  fradurarum,  idus , lapfus , nifus 
violenti. 

De  accidentibus , ut  pote  non  fradurce  ipfi  propriis  , fife- 
bimus:  liceat  tantum  frequentiffimum  exponere,  fcilicet  mal- 
leoli externi  diftorlionem , quam  quandoque  comitatur  totius 
articuli  diaftafis. 

Enim  vero  cum  in  eo  eft  corpus  ut,  fallente  veftigio,  im- 
provifo  lapfu  humi  profternatur , ftatim  mufculis  Ipontaneo 
motu  contradis , ad  lineam  redam  reducitur , & articuli 
ligamenta  r aut  os  ipfum  omnem  conatus  vim  patiuntur.. 
Quid  inde  ? vel  fortiter  contra  obnituntur  ligamenta , nulla- 
que diftenfione  laeduntur,  & ftatim  os  rumpitur \ vel  magis 
os  refiftit , ligamentaque  aut  diftenduntur , aut  elongantur , 
aut  lacerantur , morbufque  inde  nafeitur  ipsa  fradura.  gra- 
vior , qui  & triftiorem  prognofim , & longiorem  curam 
expoftulat. 

Facilius  difficiliusve  frada  dignofeitur  Fibula  , prout  infe- 
rius, fuperius,  aut  in  medio  rumpitur  : etenim  pars  ejus 
inferior  & fuperior  tadui  patet  obnoxia , dum  media  pro- 
funditis abfeondita  digitos  inquirentes  fugit.  Oculis  nulla  ut 
plurimum  prava  deprehenditur  conformatio , quam  prohibet 
integra  remanens  tibia.  Obfcura  eft  ftepe  faepius  &c  vix  fen- 
libilis  crepitario,  feu  quia  fragmenta  ligamento  interofleo  * 
mufculifque  in  fitu  naturali  retenta  fibi  adhuc  contigua 
adhareant  , feu  contra  quod  hinc  &:  inde  diftrada  mutuo 
conradu  appropinquari  &:  collidi  nequeant.  Nec  facilius 
aliis  fignis,  ut  dolore,  motu  impedito,  &c.  detegitur  mor- 
bus ; nam  contufio diaftafis  articuli  majores  plerumque 
dolores  quam  fradura  procreant  : imrno  & audoribus  & 
experientia  comprobatur  frada  Fibula  agros-  ab  inceffu  non 
fuifle  impeditos  , quod  anxium  dubiumque  medentis  animum 
detinere  poflet.  Morbum  igitur  ut  certe  drgoofcat , altera 
manu  crus  ampledatur , altera  pedem  hinc  inde  commoveat  * 
prioriquer  fecundum  Fibulam  pluries  deduda  , os  omne  fe- 
dulb  interroget,  ut  ejus  reftftentiam  aut  partium  fradarum 

crepitationem  pcrfentiat : fic  an , & ubi  Fibula  frangatur  per- 
cipiet. 

Ejus  fradurx  prognofis  ab  eflentia,  fitu,  figurai,  &c.  defu- 
mitur  : felix  ut  plurimum  pronuntiari  poteft,  nifi  ubi  adeft 
diaftafis , fed  etiam  tunc  non  ab  ipfa  fradura  pendet  gra- 
vitas morbi , iramo  contra  minoribus  ftipari  accidentibus 
hanc  diaftafim  rupta , quam  refiftente  Fibula , contendimus  , 
quoniam  ultimo  cafu  majorem  diftenfionem  patiuntur  liga- 
menta. 

Curatio  ut  in  exteris  omnibus  fraduris  in  eo  confiftit  ut 
partes  fradx  in  fitum  naturalem  reducantur , redudx  con- 
tineantur, debellenturque  accidentia.  Sed  priora  duo  modis 
vulgo  ufurpatis  obtineri  non  poflunt  : quae  fi  adhibeantur , 
plus  nocebit , quam  proderit  Chirurgus. 

Ac  primo  quidem  ad  redudionem  celebrandam  nec  utiles, 
nec  etiam  poflibiles  forent  extenfiones  qux  in  fradura  com- 
pleta requiruntur.  Eadem  enim  caufa  qux  prohibet  ne  frag- 
menta fuper  fe  invicem  afeendant,  fcilicet  tibia  integra, 
eadem  ne  extenfionibus  elongari  poffint , impedit.  Secundum 
latitudinem  tantum  offis  fradi  partes  dimoventur  , ac  proinde 
(olam  fere  coaptationem  exigunt. 

Crus  molliter  in  fitu  medio  fuftineant  miniftri.  Pes  aut 
fledatur  aut  extendatur , prout  magis  contrahuntur  flexores 
vel  extenfores,  redudionique  proinde  obftant  : paululum 
tamen  intus,  propellatur  , ut  magis  ii  tibia  diftet  fragmen- 
tum infernis,  faciliufque  fuperiori  fragmento  coaptari  poffit* 
Tum  vero  digitis  offa  reducat  Chirurgus , nec  manibus  di- 
mittat , dum  apparatu  idoneo  contineantur  v nam  ceffante 
vi  reducente , ftatim  &:  ligamenti  interoflei  elaterio , & con- 
tradioni  mufculorum  , 6c  naturali  propenfioni  cedunt. 

Media  vero  quibus  offa  continenda  fivnt  , hic  ab  aliis 
vulgo  ufurpatis  multum  differunt.  Quid  enim  hoc  in  cafu 
afferret  boni- circa  crus  folito  de  more  circumvoluta.  fafciatioJ- 

Nihil  omnino.  Immo  partes  frada:  qua:  fponte  fua  ad  tibiam 
inclinantur  , magis  magifque  ad  illud  os  defledent , ficque 
non  folum  ad  fitum  naturalem  non  revocabuntur , fed  etiam 
in  ftatu  contrario  retinebuntur.  Prorsus  igitur  ableganda 
illa  deligatio,  nifi  induftrie  corrigatur;  fic  autem  corrigi 
poteft. 

Fragmentis  quam  maxime  fieri  poterit  coadunatis , fple- 
niolum  longum  craflumqne , pollicem  ad  fummum  latum , 
idoneo  imbutum  medicamento , ante  Fibulam , in  oflium  in- 
tervallo , alterum  fimile  pone  Fibulam  apponitur.  Dein  al- 
tera pari  longitudine,  latitudine  dupla,  priora  fuper  appli- 
cantur : poft  alia  adhuc  paulo  majora , ufque  dum  ita  pro- 
tegatur Fibula,  ut  fafcia  fuperinjicienda  pofterius  tantum  &c 
anterius  coardetur , externe  vero  nullam  experiatur  preffio- 
nem.  Hxc  omnia  fplenio  circulari  fimplici  fiflbque  retinentur. 
Tum  adhibetur  fafcia  duos  tresve  digitos  lata  , tres  ulnas 
ut  plurimum  longa  , primum  fuper  fraduram  circumvol- 
venda , dein  fuperiiis  inferiufque  deducenda,  omnem  appa- 
ratum neque  ftridius , neque  laxius  continens.  Multum 
etiam  proderit  fi  poft  primos  hujus  fafcia:  circuitus  charta 
fpiffior  apte  conformata  , dein  lignea  ferula  concinne  ac- 
commodata hinc  & inde  fuper  longa  fplenia  adjiciantur. 
Sic  enim  <k  firmius  fragmenta  continentur , & tutius  ab 
impreffione  circularis  fafciationis  Fibula  defenditut. 

Ufurpantur  demum  ledulus  ftramineus  f vulgo  fanons ) 
funiculi , folea  , ac  pratfertim  linamenta  mollia  ( remplijjages)i 
ita  difpofita  ut  leduium  ftramineum  a fibula  arceant.  Ca- 
vendum eft  enim  fedulo  ne  ledulus  ille  ftramineus  nimium 
Fibulam  premat  : forfan  etiam  utilius  ejus  in  locum  fubf- 
titueretur  mantile  longius  hinc  Sc  inde  convolutum  , funi- 
culifque  molliflime  retentum , gallice  faux-fanons. 

Dia:ta,  miflionibus  fanguinis,  medicamentis  emollientibus 
aut  refolventibus , quiete , &c.  praecaventur  accidentia. 

Serius  ociusve  renovatur  apparatus  , prout  dolet  tumet- 
que  membrum  , fed  rariflime  ut  plurimum,  ne  motu  con- 
cutiantur ofla.  Callus  quatuor  hebdomadum  fpatio , fi  nihil 
obftet , generatur , non  ita  tamen  ut  fecure  incedere  poffit 
*ger ; fed  per  aliquot  adhuc  dies , omni  apparatu  remoto  , 
femper  tamen  *gro  decubante  , magis  magifque  indurefcit 
concretio , liberiori  curfii  vafa  permeat  fanguis , lui  nervis 
fpiritus , fui  mufculis  motus , fua  articulo  flexibilitas  redit , 
paulatimque  omnino  reftituitur  *ger. 

Has  Theses  Deo  Juvante , & Prafide  M.  Petro - 
MATHURINO  BotENTUIT-LanGLOIS  j Artium  libera- 
lium & Chirurgis,  Magijlro  j antiquo  Scholarum  Praclicarum 
ProfeJJore ; tueri  conabitur  J acobus-Josefhus  Quique, 
Tornacenjts  , pr sciar  s Artium  Facultatis  in  alma  Unix  er Ji - 
tate  Parifienfi  Magijler  , necnon  AUGUSTISSIMI  PRINCIPIS 
Atrebatum  Comitis,  Chirurgus. 

Die  Sabbati  3 I menjis  Augujli , anno  Reparata  Salutis  Humans 
1781  , a fefqui-fecunda  pojl  meridiem  ad  feptimam. 

IN  REGIIS  CHIRURGORUM  SCHOLIS, 
PRO  A CTU  PUBLICO 
ET  SOLEMNI  COOPTATIONE. 


Parifiis  , typis  MICHAELIS  LAMBERT  , Regii  Chirurgi* 
Collegii  necnon  Academi*  Typographi , via  Citharea. 

